Source: https://www.slov-lex.sk/static/SK/ZZ/2016/135/20160401.print.html
Timestamp: 2019-10-21 23:16:18+00:00

Document:
135/2016 Z. z.
o skúške bezpečnostného zamestnanca
Národný bezpečnostný úrad (ďalej len „úrad“) podľa § 9 ods. 2 zákona č. 215/2004 Z. z. o ochrane utajovaných skutočností a o zmene a doplnení niektorých zákonov (ďalej len „zákon“) ustanovuje:
Skúška bezpečnostného zamestnanca podľa § 9 ods. 1 zákona (ďalej len „skúška“) sa vykonáva zo znalosti všeobecne záväzných právnych predpisov upravujúcich ochranu utajovaných skutočností.
Skúška sa vykonáva v rozsahu vybraných oblastí, ktorými sú:
personálna bezpečnosť,
administratívna bezpečnosť,
fyzická bezpečnosť a objektová bezpečnosť,
bezpečnosť technických prostriedkov,
šifrová ochrana informácií.
Žiadosť o vykonanie skúšky zasiela úradu, ak ide o štátny orgán štatutárny orgán, obec starosta, vyšší územný celok predseda a inú právnickú osobu štatutárny orgán (ďalej len „vedúci“); ak je štatutárnym orgánom kolektívny orgán, je vedúcim na účely tejto vyhlášky ním písomne poverený člen kolektívneho orgánu.
Na webovom sídle úradu sa zverejňuje
vzor žiadosti o vykonanie skúšky,
informácie a pravidlá o priebehu skúšky,
príklady otázok skúšky,
vzor potvrdenia o absolvovaní skúšky bezpečnostného zamestnanca (ďalej len „potvrdenie“).
Pozvánka na skúšku sa doručuje uchádzačovi elektronickou formou spravidla 15 dní pred termínom konania skúšky; ak nie je v žiadosti o vykonanie skúšky uvedená e-mailová adresa uchádzača, pozvánka na skúšku sa doručuje písomne.
Skúška sa vykonáva formou písomného testu.
Pred začatím skúšky uchádzač preukáže úradu svoju totožnosť dokladom totožnosti1) a úrad ho poučí o pravidlách o priebehu skúšky. Namiesto dokladu totožnosti možno predložiť služobný preukaz príslušníka podľa osobitného predpisu.2)
Ak sa uchádzač pred začatím skúšky nepreukáže podľa odseku 2 alebo sa počas skúšky správa v rozpore s pravidlami o priebehu skúšky, vylúči sa zo skúšky a hľadí sa na neho akoby skúšku vykonal neúspešne.
Ak uchádzač v skúšobnom teste dosiahne 80 % a viac správnych odpovedí, vykonal skúšku úspešne a úrad mu vydá potvrdenie.
Ak uchádzač v skúšobnom teste dosiahne menej ako 80 % správnych odpovedí, vykonal skúšku neúspešne a úrad mu zašle oznámenie o neúspešnom vykonaní skúšky (ďalej len „oznámenie“).
Ak uchádzač vykonal skúšku neúspešne, môže skúšku opakovať najskôr po uplynutí jedného mesiaca odo dňa neúspešného vykonania skúšky. V tomto prípade sa postupuje podľa § 1 ods. 3.
Potvrdenie alebo oznámenie sa zasiela uchádzačovi najneskôr do siedmich dní odo dňa konania skúšky. Vedúcemu, ktorý o vykonanie skúšky požiadal, sa informácia o výsledku skúšky zasiela písomne alebo elektronickou formou najneskôr do siedmich dní odo dňa konania skúšky.
Zoznam vydaných potvrdení s uvedením ich čísla sa zverejňuje na webovom sídle úradu.
Pri strate, krádeži, poškodení potvrdenia alebo zmene údajov v potvrdení vydá úrad na žiadosť držiteľa potvrdenia nové potvrdenie, ktoré nahrádza pôvodné potvrdenie.
Ak držiteľ potvrdenia úspešne vykoná skúšku v ďalšej oblasti podľa § 1 ods. 2, úrad mu vydá nové potvrdenie, ktoré nahrádza pôvodné potvrdenie.
Vedúci oznamuje úradu najneskôr do siedmich dní písomné poverenie zamestnanca na plnenie úloh vyplývajúcich zo zákona a z predpisov vydaných na jeho vykonanie podľa § 9 ods. 1 zákona a jeho zánik.
Bezpečnostný zamestnanec každých päť rokov absolvuje preškolenie z oblasti podľa § 1 ods. 2, na ktoré mu bolo vydané potvrdenie. Preškolenie vykonáva úrad.
Na podanie žiadosti o preškolenie sa primerane použijú ustanovenia § 1.
O absolvovaní preškolenia podľa odseku 1 sa vyhotoví záznam na potvrdení.
Ak sa v tejto vyhláške uvádza úrad, rozumie sa tým Slovenská informačná služba, Vojenské spravodajstvo a Policajný zbor vo vzťahu k osobám, u ktorých sa vykonáva bezpečnostná previerka podľa § 18 ods. 1 až 4 zákona a majú vykonať skúšku.
Ustanovenie § 2 ods. 8 a 11 sa nevzťahuje na Slovenskú informačnú službu, Vojenské spravodajstvo a Policajný zbor v súvislosti s plnením úloh kriminálneho spravodajstva.
Potvrdenie vydané do 31. marca 2016 je potvrdením podľa tejto vyhlášky pre oblasť podľa § 1 ods. 2 písm. a) až d).
Osvedčenie o odbornej spôsobilosti na úseku šifrovej ochrany informácií vydané do 31. marca 2016 je potvrdením podľa tejto vyhlášky pre oblasť podľa § 1 ods. 2 písm. e).
Bezpečnostný zamestnanec, ktorému bolo vydané potvrdenie do 31. marca 2016, sa musí preškoliť podľa § 3 ods. 1 najneskôr do 31. marca 2021.
Napríklad zákon č. 224/2006 Z. z. o občianskych preukazoch a o zmene a doplnení niektorých zákonov v znení neskorších predpisov, zákon č. 647/2007 Z. z. o cestovných dokladoch a o zmene a doplnení niektorých zákonov v znení neskorších predpisov.

References: § 9
 § 9
 § 1
 § 1
 § 9
 § 1
 § 1
 § 18
 § 2
 § 1
 § 1
 § 3